open-index/open-wikipedia-markdown huggingface dataset:
แพรรี

[thumb|แพรรี [อุทยานแห่งชาติแบดแลนด์ รัฐเซาท์ดาโคตา สหรัฐ เป็นบริเวณทุ่งหญ้าผสมซึ่งมีหญ้าสูงบ้างและหญ้าเตี้ยบ้าง]]

**แพรรี** () เป็นระบบนิเวศที่นักนิเวศวิทยาถือเป็นส่วนหนึ่งของชีวนิเวศทุ่งหญ้า สะวันนา และป่าละเมาะเขตอบอุ่น โดยยึดภูมิอากาศเขตอบอุ่น ปริมาณฝนตกปานกลาง และประกอบด้วยหญ้า ไม้ล้มลุก และไม้พุ่มเป็นพืชพรรณชนิดหลัก ไม่ใช่ไม้ต้น บริเวณทุ่งหญ้าเขตอบอุ่นรวมทั้งปัมปัสในอาร์เจนตินา บราซิลทางใต้ และอุรุกวัย ตลอดจนสเตปป์ของยูเรเชีย บริเวณที่เรียก "แพรรี" มักอยู่ในทวีปอเมริกาเหนือ คำนี้ครอบคลุมบริเวณที่เรียกที่ลุ่มในแผ่นดิน (Interior Lowlands) ของแคนาดา สหรัฐ และเม็กซิโก ซึ่งรวมเกรตเพลนส์ทั้งหมด ตลอดจนดินแดนที่ชื้นกว่าและมีเขามากกว่าทางทิศตะวันออก

ในสหรัฐอเมริกา บริเวณที่ประกอบเป็นรัฐนอร์ทดาโคตา เซาท์ดาโคตา เนบรัสกา แคนซัส และโอกลาโฮมาส่วนใหญ่หรือทั้งหมด และบริเวณกว้างของรัฐมอนแทนา ไวโอมิง โคโลราโด นิวเม็กซิโก เท็กซัส มิสซูรี ไอโอวา อิลลินอย อินดีแอนา วิสคอนซิน และมินนิโซตาทางตะวันตกและใต้ หุบเขากลาง (Central Valley) รัฐแคลิฟอร์เนียก็เป็นแพรรีเหมือนกัน แพรรีแคนาดากินพื้นที่กว้างขวางของรัฐแมนิโทบา ซัสแคตเชวัน และแอลเบอร์ตา
จิวซุน

**จิวซุน** หรือ **โจวสฺหวิน** (, ; ? — ?) ขุนพลแห่ง ง่อก๊ก ระหว่าง ยุคสามก๊ก ของจีนเขาเป็นบุตรชายคนโตของแม่ทัพใหญ่ จิวยี่ ส่วนมารดาไม่มีหลักฐานแน่ชัดแต่บางหลักฐานกล่าวว่ามารดาของจิวซุนคือ เสียวเกี้ยว จิวซุนมีน้องชายที่ต่อมาเป็นขุนพลของง่อก๊กเช่นเดียวกันคือ จิวอิ๋น

หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:บุคคลในยุคสามก๊ก
ยุคกึ่งก่อนประวัติศาสตร์

**ยุคกึ่งก่อนประวัติศาสตร์** () เป็นยุคสมัยระหว่างยุคก่อนประวัติศาสตร์และยุคประวัติศาสตร์ ซึ่งวัฒนธรรมหรืออารยธรรมหนึ่งยังไม่พัฒนาอักษร แต่วัฒนธรรมอื่นรับรู้ถึงการมีอยู่ในการจดบันทึกของตนแล้ว ตัวอย่างเช่น ในทวีปยุโรปเผ่าเคลต์และกลุ่มชนเจอร์แมนิกถือว่าเป็นยุคกึ่งก่อนประวัติศาสตร์เมื่อเริ่มปรากฏในแหล่งข้อมูลของกรีกและโรมัน

ยุคกึ่งก่อนประวัติศาสตร์อาจยังเรียกว่าเป็นยุคเปลี่ยนผ่านระหว่างการมาถึงของการรู้หนังสือในสังคมหนึ่งกับการเขียนของนักประวัติศาสตร์คนแรก การสงวนประเพณีมุขปาฐะอาจทำให้ปัญหายุ่งยากขึ้นเมื่อประเพณีเหล่านี้อาจเป็นแหล่งข้อมูลประวัติศาสตร์ทุติยภูมิแม้แต่เหตุการณ์ก่อนหน้านี้ได้ 

หมวดหมู่:ยุคสมัยในประวัติศาสตร์
พืดหินใต้น้ำ

thumb|ปะการังนูซาเลมโบงัน บาหลี ประเทศอินโดนีเซีย
**พืดหินใต้น้ำ** หรือ **หินโสโครก** () เป็นหาดสันดอนหิน ทราย ปะการังหรือวัสดุคล้ายกัน อยู่ใต้ผิวน้ำ พืดหินใต้น้ำหลายที่เกิดจากกระบวนการอชีวนะ (เช่น การทับถมของทราย การกร่อนของคลื่นที่ลดระดับของหินโผล่ และกระบวนการธรรมชาติอื่น) แต่พืดหินใต้น้ำที่รู้จักกันมากที่สุด คือ พืดหินปะการัง (coral reef) ในแหล่งน้ำเขตร้อนที่เกิดจากกระบวนการชีวนะที่มีปะการังและสาหร่ายเนื้อปูนเป็นตัวการหลัก

พืดหินใต้น้ำเทียม (เช่น ซากเรือล่ม) บางทีมีบทบาทในการส่งเสริมความซับซ้อนทางกายภาพของก้นสมุทรทราย เพื่อดึงดูดกลุ่มชีวินหลากหลาย โดยเฉพาะอย่างยิ่งสาหร่ายและปลา


หมวดหมู่:ภูมิศาสตร์ชายฝั่ง
หมวดหมู่:วิชาลำดับชั้นหิน
หมวดหมู่:ธรณีสัณฐานชายฝั่งและมหาสมุทร
เล่ห์ร้ายพ่ายรัก

**เล่ห์ร้ายพ่ายรัก** () เป็นละครโทรทัศน์ที่สร้างขึ้นในปี ค.ศ. 2017 ออกอากาศทาง ช่อง 8 ออกอากาศ ทุกวันพฤหัสบดี-ศุกร์ เวลา 21.00 น. นำแสดงโดย วิชาล วาศิษฐา, มาดิรักศรี มันเดิล ละครเรื่องต่อไปที่ออกอากาศต่อจากเรื่องนี้คือละครเรื่อง แผนรักลวงใจ

## เนื้อเรื่องย่อ
**มุนนี่** ถูกเลี้ยงมาแบบลูกคุณหนู มีคนคอยรับใช้ดูแลตลอด มีพี่ชายสามคน ซึ่งพี่ชายคนโตรักมุนนี่มากไม่ว่าใครที่มาขัดขวางความสุขของมุนนี่ จะต้องโดนซ้อมหรือถึงขั้นฆ่าปิดปากได้ แต่มุนนี่ก็ไม่เคยรู้ความจริงว่าพี่ชายทั้งสามคนของตนเป็นมาเฟียจิตใจโหดเหี้ยม เพราะทั้งสามคนคอยสร้างภาพกับมุนนี่เสมอ และคอยปกปิดความจริงทุกอย่างกับมุนนี่มาโดยตลอด ทำให้มุนนี่เข้าใจผิดและเคารพรักพี่ชายทั้งสามคนมาก คิดว่าพี่ชายของตนเป็นคนดีมีคนนับหน้าถือตา แต่ที่จริงทุกคนทำลงไปด้วยความกลัวว่าจะโดนซ้อมหรือฆ่าปิดปากแต่ผู้คนกล่าวขวัญไปทั่วเมืองฮายาน่าว่าครอบครัวนี้เลวทรามต่ำช้า ไม่มีใครอยากตอแยด้วยมีเพียงมุนนี่คนเดียวเท่านั้นที่ไม่เคยได้รู้ความจริงเรื่องนี้ **บิตตู** ซึ่งอาศัยอยู่ในเมืองฮายาน่า ทนอยู่ไม่ได้ที่ชาวบ้านได้รับความเดือดร้อน ซึ่งเวลาที่มุนนี่จะไปไหนมาไหนทีต้องมีการปิดถนนปิดตลาด โดยคำสั่งของพี่ชาย สร้างความเดือดร้อนให้กับผู้คนจำนวนมาก และ ประเด็นที่ปะทุขึ้นเนื่องจาก เพื่อนบิตตูได้เข้าไปคุยกับมุนนี่ จึงทำให้เพื่อนบิตตูโดนซ้อมปางตาย บิตตูโกรธจัดจึงบุกไปลักพาตัวมุนนี่จากถึงในบ้าน สร้างความโกรธแค้นให้กับพี่ชายของมุนนี่เป็นอย่างมาก จึงไล่ล่าตามตัวบิตตูหมายจะเอาชีวิต ส่วนบิตตูเมื่อได้เจอมุนนี่ จึงรู้ว่ามุนนี่ไม่มีส่วนเกี่ยวข้อง และรู้ความจริงมาก่อนว่าพี่ชายตนเป็นคนแบบไหน จึงหาทางพิสูจน์ให้มุนนี่ได้รู้ความจริงให้ได้ ว่าพี่ชายของมุนนี่เป็นคนประเภทไหนกันแน่ ซึ่งพระเอกตั้งฉายาให้มุนนี่ว่า คุณหนูผู้หลงผิด และระหว่างที่หาข้อพิสูจน์ก็ได้ผ่านเหตุการณ์ระทึกขวัญมากมายจนทำให้บิตตูตกหลุมรักในความใสซื่อบริสุทธิ์ และไร้เดียงสาของมุนนี่ แต่ความรักครั้งนี้มีอุปสรรคอย่างใหญ่หลวง ทั้งพี่ชายมุนนี่และแม่ของบิตตูไม่เห็นด้วย 

## นักแสดง
* วิชาล วาศิษฐา รับบท บิตตู ซิงห์ ดาฮิยา
* มาดิรักศรี มันเดิล รับบท มุนนี ซิงห์ อาห์ราวัต
* บาซ ถง รับบท จันฑาลี การ์เจนเดอร์ ซิงห์ อาห์ราวัต
* ริชา โซนิ รับบท สาวิตา การ์เจนเดอร์ ซิงห์ อาห์ราวัต
* ทิปาริ มุชิการ์ รับบท มุซกาน ประทับ ซิงห์ อาห์ราวัต
* อาร์ยา ธารามจารด์ กุมาร รับบท ประทับ ซิงห์ อาห์ราวัต
* ราเกซ ปันเดย์ รับบท คาร์ซาน ซิงห์ ดาฮิยา
* ซาการ์ ไซนี รับบท มาสเตอร์จี
* รินคุ การ์มาร์การ์ รับบท พูล กุมารี ดาฮิยา
* อมิตร ปาโชรี รับบท ภีม ซิงห์ อาห์ราวัต
* อัซไมราห์ ซิงห์ รับบท สุเนนา ภีม ซิงห์ อาห์ราวัต
* ภาร์คา ซิงห์ รับบท ชโยติ
* ปาราส มาธาน รับบท ดร. วิกรม

## อ้างอิง

## แหล่งข้อมูลอื่น
* 

หมวดหมู่:ละครโทรทัศน์อินเดีย
ยุคสารสนเทศ

**ยุคสารสนเทศ** หรือ**ยุคคอมพิวเตอร์** **ยุคดิจิทัล** หรือ**ยุคสื่อใหม่** เป็นยุคสมัยในประวัติศาตร์มนุษย์ซึ่งมีลักษณะเปลี่ยนจากอุตสาหกรรมเดิมตั้งแต่การปฏิวัติอุตสาหกรรมนำมาซึ่งการปรับให้เป็นอุตสาหกรรม มาเป็นเศรษฐกิจที่อิงเทคโนโลยีสารสนเทศ การเริ่มต้นของยุคสารสนเทศสัมพันธ์กับการปฏิวัติดิจิทัล บทนิยามของดิจิทัลหรือสารสนเทศยังเปลี่ยนแปลงตามเวลาเมื่อเทคโนโลยี สิ่งประดิษฐ์ผู้ใช้ วิธีปฏิสัมพันธ์กับมนุษย์และสิ่งประดิษฐ์อื่นเข้าสู่เขตการวิจัย การพัฒนาและการออกวางจำหน่ายตลาด

ระหว่างยุคสารสนเทศ มีปรากฏการณ์ที่อุตสาหกรรมดิจิทัลสร้างสังคมที่อาศัยความรู้แวดล้อมด้วยเศรษฐกิจโลกไฮเทคที่มีอิทธิพลต่อวิธีที่การผลิตและภาคบริการดำเนินการในวิธีที่มีประสิทธิภาพและสะดวก ในสังคมะาณิชย์ อุตสาหกรรมสารสนเทศสามารถทำให้ปัจเจกสำรวจความต้องการส่วนบุคคลได้ ฉะนั้นจึงทำให้กระบวนวิธีตัดสินใจสำหรับทำธุรกิจง่ายขึ้นและลดค่าใช้จ่ายสำหรับทั้งผู้ผลิตและผู้ซื้อ ผู้เข้าร่วมเศรษฐกิจนี้ยอมรับอย่างล้นหลามตลอดกิจกรรมทางเศรษฐกิจทั้งหมดเพื่อความมุ่งหมายทางประสิทธิพลัง แล้วมีการส่งเสริมฌแพาะถิ่นซึ่งสิ่งสูงใจทางเศรษฐกิจใหม่ เช่น เศรษฐกิจความรู้

ยุคสารสนเทศเกิดจากการใช้ประโยชน์จากความก้าวหน้าการผลิตโดยลดขนาดคอมพิวเตอร์ (computer microminiaturization) วิวัฒนาการเทคโนโลยีชีวิตประจำวันและการจัดระเบียบสังคมนี้นำไปสู่ข้อเท็จจริงว่าการปรับให้สารสนเทศและกระบวนการสื่อสารทันสมัยกลายเป็นกำลังขับเคลื่อนวิวัฒนาการทางสังคม

## อ้างอิง

หมวดหมู่:สื่อดิจิทัล
หมวดหมู่:ประวัติศาสตร์สมัยใหม่
หมวดหมู่:ยุคสมัยในประวัติศาสตร์
หมวดหมู่:แนวคิดหลังยุคนวนิยม
หมวดหมู่:แนวโน้มวัฒนธรรม
อภินิหารเจ้าหญิงจันตระการตา

**อภินิหารเจ้าหญิงจันตระการตา** () เป็นละครโทรทัศน์ที่สร้างขึ้นในปี ค.ศ. 2018 ออกอากาศทาง ช่อง 8 ออกอากาศ ทุกวันจันทร์-พุธ เวลา 21.00 น. นำแสดงโดย กฤติกา กามรา, เการพ กรรณะ ละครเรื่องนี้ออกอากาศต่อจากละครเรื่อง ลิขิตแค้นแสนรัก

## เนื้อเรื่องย่อ
เมื่อ**กษัตริย์หรัษวรธัน**ประสบความสำเร็จในการครอบครองอำนาจทั้งหมดของโลกและสร้างความเป็นอมตะ เพื่อกักเก็บพลังเหล่านั้นจากศัตรูที่พยายามจะแย่งชิง แต่แล้วพระองค์และมเหสีก็ได้สวรรคตจากการโจมตีของอริราชศัตรู เวลาผ่านไป 100 ปี กษัตริย์ฮหรัษวรธันและมเหสีของพระองค์ **เจ้าหญิงจันทริกา** ได้เกิดใหม่อีกครั้งในฐานะเจ้าชายวิเรนทรา ซิงห์ และเจ้าหญิงจันตระการตา ซึ่งทั้งคู่กำเนิดในอาณาจักรที่เป็นอริราชศัตรูซึ่งกันและกัน

## นักแสดง
* กฤติกา กามรา รับบท เจ้าหญิงจันตระการตา/ จันทริกา
* เการพ กรรณะ รับบท วิเรนทรา ซิงห์/หรัษวรธัน
* สุเทศ แบร์รี รับบท มาริช
* อันคิท อะโรรา รับบท ราชกุมารศิวทัตต์
* ไอริส ไมที รับบท บิชฮู กันยา สยามาลา/ราชกุมารีทารมตี
* จัณฑาล อนันต์ รับบท กลอร์ ซิงห์
* ฮาร์ช วาศิษฐ์ รับบท มหาราชเจ สิงห์
* กุนกุน ยุปการี รับบท มหารานีรัตนะกาภา
* สันทีป โมฮัน รับบท มหาราชาสุเรนทรา สิงห์
* จัสวินเดอร์ การ์ดเนอร์ รับบท มหารานี พัทวิกา
* มนัสวี วยาส รับบท มหารานี กามินี
* ภูนีศ วาศิษฐ์ รับบท ภาทรีนารถ
* จิเดนทรา โบฮารา รับบท ไอยา นาร์ซิม
*อภิเษก อวัสธี รับบท ไอยยา อัมเมตต์
*สุมิตร อะโรรา รับบท ไอยยา ซาเกอร์
*ซีชาน อาเหม็ด ข่าน รับบท ไอยยา เท็จ ซิงห์ 1
*อันกัวร์ ไนย์ยาร์ รับบท ไอยยา เท็จ ซิงห์ 2
* ภิปรีติ ชัตเตอร์จี รับบท ไอยรา ชัปรา
* โซนาล โซรตถิยา รับบท ไอยรา จำปา
* ไสเลศ ดาตาร์ รับบท ปัณฑิต จากันนารถ
* โรหิต เจาธารี รับบท เจ้าชายเจ อาทิตยา
*ซันนี สัชเทวะ รับบท ไอยยา เทพคีรี
*นิกุลจ์ มาลิค รับบท ซาวธายา
*ภาธรารี ชัตโตปัทยัย รับบท ปาริชาติ
* ราหุล ทริเวที รับบท จัมรู
* อัมภิเรศ เจาธารี รับบท ยักราช ปาราม
* ไมเคิล ชาห์ รับบท ยักษิณี ไสยาลี/ มันซี

## อ้างอิง

## แหล่งข้อมูลอื่น
*

หมวดหมู่:ละครโทรทัศน์อินเดีย
บันไดเสียงไมเนอร์

ในทฤษฎีดนตรี **บันไดเสียงไมเนอร์** () เป็นบันไดเสียงที่ซับซ้อนกว่าบันไดเสียงเมเจอร์ เพราะมีการสร้างบันไดเสียงนี้ได้สามรูปแบบ ได้แก่ บันไดเสียงเนเชอรัลไมเนอร์ (หรือ โหมดเอโอเลียน), บันไดเสียงฮาร์มอนิกไมเนอร์, และบันไดเสียงเมโลดิกไมเนอร์ (ขาขึ้นหรือขาลง) แต่บันไดเสียงเมเจอร์มีรูปแบบเดียว

:
\relative c' { 
  \clef treble \time 7/4 \hide Staff.TimeSignature
  c4^\markup { บันไดเสียงซีเนเชอรัลไมเนอร์ } d es f g aes bes c2
  }


:
\relative c' { 
  \clef treble \time 7/4 \hide Staff.TimeSignature
  c4^\markup { บันไดเสียงซีฮาร์มอนิกไมเนอร์ } d es f g aes b!? c2
  }


:
\relative c' { 
  \clef treble \time 7/4 \hide Staff.TimeSignature
  c4^\markup { บันไดเสียงซีเมโลดิกไมเนอร์ } d es f g a!? b!?
  c bes aes g f es d
  c2
  }


## บันไดเสียงเนเชอรัลไมเนอร์
**บันไดเสียงเนเชอรัลไมเนอร์** (; หรือโหมดเอโอเลียน) เป็นบันไดเสียงไดอาโทนิกชนิดหนึ่งที่ถูกสร้างขึ้นมาโดยเริ่มจากลำดับโน้ตขั้นที่ 6 ของบันไดเสียงเมเจอร์ ตัวอย่างเช่น บันไดเสียงเอเนเชอรัลไมเนอร์สามารถสร้างขึ้นโดยเริ่มจากลำดับโน้ตขั้นที่ 6 ของบันไดเสียงซีเมเจอร์

:
\relative c' { 
  \clef treble \time 7/4 \hide Staff.TimeSignature c4^\markup { บันไดเสียงซีเมเจอร์ } d e f g
\override NoteHead.color = #red a \override NoteHead.color = #black b c2 \bar "||"
  \time 9/4 \hide Staff.TimeSignature \override NoteHead.color = #red a,4^\markup { บันไดเสียงเอเนเชอรัลไมเนอร์ } \override NoteHead.color = #black b c d e f g a2 }


## อ้างอิง

## แหล่งข้อมูลอื่น
* Listen to and download harmonised minor scale piano MP3s
* Harmonic Minor Scale - Analysis 


หมวดหมู่:โหมด
พรีเมียร์ลีก ฤดูกาล 2018–19

**พรีเมียร์ลีก ฤดูกาล 2018–19** () เป็นการแข่งขันพรีเมียร์ลีก ฤดูกาลที่ 27 นับแต่เริ่มจัดการแข่งขันครั้งแรกในปี ค.ศ. 1992 จะเริ่มต้นฤดูกาลเมื่อวันที่ 11 สิงหาคม ค.ศ. 2018 และสิ้นสุดฤดูกาลเมื่อวันที่ 12 พฤษภาคม ค.ศ. 2019 โปรแกรมการแข่งขันประกาศเมื่อวันที่ 14 มิถุนายน ค.ศ. 2018 โดยมี 17 ทีมจากการแข่งขันเมื่อฤดูกาล 2017–18 เช่นเดียวกับ วุลเวอร์แฮมป์ตันวอนเดอเรอส์, คาร์ดิฟฟ์ซิตี และ ฟูลัม ที่มาจากการเลื่อนชั้นจาก อีเอฟแอลแชมเปียนชิป ฤดูกาล 2017–18 แทนที่ เวสต์บรอมมิชอัลเบียน, สวอนซีซิตี และ สโตกซิตี ที่ตกชั้นไป อีเอฟแอลแชมเปียนชิป ฤดูกาล 2018–19

แมนเชสเตอร์ซิตี ทีมที่ชนะเลิศเมื่อฤดูกาลที่แล้ว ชนะเลิศในฤดูกาลนี้อีกครั้ง เป็นสมัยที่ 4 และในลีกสูงสุดอังกฤษเป็นสมัยที่ 6 โดยทีมชนะรวด 14 นัดสุดท้ายทำให้ป้องกันแชมป์ไว้ได้ในวันสุดท้ายของฤดูกาลด้วยคะแนน 98 คะแนน ขณะที่ ลิเวอร์พูล จบรองชนะเลิศด้วยคะแนน 97 คะแนน – เป็นทีมรองชนะเลิศที่ทำคะแนนสูงสุดในประวัติศาสตร์ฟุตบอลลีกสูงสุดอังกฤษ

## ทีม

ทีมเข้าแข่งขันมีทั้งหมด 20 ทีมโดยมี 17 ทีมมาจากฤดูกาลก่อนหน้า และ 3 ทีมที่เลื่อนชั้นขึ้นมาจากอีเอฟแอลแชมเปียนชิป

### สนาม

### บุคลากรและชุดแข่งขัน

* 1 ตามรายชื่อใน รายชื่อผู้จัดการทีมในฟุตบอลลีกอังกฤษ
*  ชุดกรรมการผู้ตัดสินผลิตโดย ไนกี้ และผู้สนับสนุนคือ อีเอสปอตส์ โดยลูกฟุตบอลที่ใช้ในการแข่งขัน คือ ไนกี้ออร์เด็มพรีเมียร์ลีก

### การเปลี่ยนแปลงผู้จัดการทีม

## ตารางคะแนน

## ผลการแข่งขัน

## สถิติตลอดฤดูกาล

### การทำประตู
#### ผู้ทำประตูสูงสุด

#### แฮท-ทริคส์

;หมายเหตุ
4 ผู้เล่นที่ทำ 4 ประตู; (H) – เหย้า ; (A) – เยือน

#### อันดับการผ่านบอล

### คลีนชีตส์

### การคาดโทษ

#### ผู้เล่น

* ใบเหลืองมากที่สุด: **13**
** เอเตียนน์ กาปู (วอตฟอร์ด)

* ใบแดงมากที่สุด: **2**
** ปีแยร์-แอมีล ฮอยแบร์ย (เซาแทมป์ตัน)
**  เวส มอร์แกน (เลสเตอร์ซิตี) 

#### สโมสร

* ใบเหลืองมากที่สุด: **76**
** วอตฟอร์ด

* ใบแดงมากที่สุด: **5**
** เลสเตอร์ซิตี

## รางวัล

### รางวัลประจำเดือน

### รางวัลประจำปี

## อ้างอิง

## แหล่งข้อมูลอื่น
* เว็บไซต์อย่างเป็นทางการ
เตนจ้ามี่นคอง

**เตนจ้ามี่นคอง** () เป็นแม่ทัพที่พระเจ้ามังระยกย่องให้เป็นผู้นำการรบแบบพิเศษ (รบแบบกองโจร) ที่เก่งกาจที่สุดคนหนึ่งในยุคของพระองค์ โดยให้สมญานามว่า "ดุจดั่งเมฆ" ความหมายคือเคลื่อนที่อย่างรวดเร็วไม่เป็นที่สังเกต ยากแก่การทำลาย และหายไปอย่างไร้ร่องรอย

### กองกำลังพิเศษแห่งอังวะ
ในการบุกครั้งที่ 3 ของจีนนั้นสร้างความลำบากให้แก่กองทัพพม่าเป็นอย่างมาก เนื่องจากหมิงรุ่ยเป็นผู้เจนจบในพิชัยสงครามเขาเคลื่อนกองทัพอย่างระมัดระวังตลอดการทำศึก นั้นทำให้แม้แต่อะแซหวุ่นกี้เองก็ยากที่จะใช้กลอุบายเอาชนะเขาได้ ในขณะนั้นเองพระเจ้ามังระได้ตัดสินใจส่งกองกำลังพิเศษของพระองค์ออกไปทัพหนึ่ง นำโดยเตนจ้ามี่นคองมีจุดประสงค์เพื่อทำสงครามกองโจรกับหมิงรุ่ย ซึ่งเตนจ้ามี่นคองก็สามารถทำผลงานได้อย่างน่าทึ่ง แม้เขาจะมีกองทัพไม่ถึงหนึ่งพันนาย แต่ก็สามารถปั่นป่วนกองทัพนับหมื่นของหมิ่งรุ่ยจนไม่สามารถเคลื่อนที่ได้สะดวก อีกทั้งยังสามารถตัดกำลังบำรุงของฝ่ายจีนที่ส่งมากจากแสนหวีได้อย่างมีประสิทธิภาพ จนกองทัพของหมิงรุ่ยที่บุกลึกเข้ามาเริ่มอดอาหาร นั้นทำให้ผลของสงครามเริ่มเปลี่ยนไป ชื่อเสียงของเตนจ้ามี่นคองและพระเจ้ามังระที่พลิกสถานการณ์ให้ฝ่ายอังวะในครั้งนั้น จึงเป็นที่เลื่องลือขึ้นมา สุดท้ายอะแซหวุ่นกี้ที่เตรียมกองทัพไว้อยู่แล้วจึงได้ช่องนำกองกำลังที่ซุ่มไว้เข้ายึดแสนหวีคืนได้ และยกทัพลงมาช่วยพระเจ้ามังระตีกระหนาบหมิงรุ่ยจนเอาชนะไปได้ในยุทธการเมเมียว

## อ้างอิง

หมวดหมู่:ทหารชาวพม่า
หมวดหมู่:บุคคลในยุคราชวงศ์โก้นบอง
เกาะญองอู้พี่

thumb|เกาะญองอู้พี่
**เกาะญองอู้พี่** (; ) หรือ **เกาะแมกเคนซี** () เป็นเกาะหนึ่งของกลุ่มเกาะมะริดในทะเลอันดามัน ขึ้นกับจังหวัดเกาะสอง ภาคตะนาวศรี ประเทศพม่า เกาะมีพื้นที่ประมาณ 1,500 ไร่ รูปร่างคล้ายกับหัวธนู ชื่อเกาะตั้งตามชื่อของญองอู้พี่ () วีรบุรุษคนหนึ่งของพม่า ซึ่งเป็นคนที่ชาญฉลาด มีทักษะความคิดและความเก่งกาจ จึงนำชื่อนี้มาตั้งเป็นชื่อเกาะและเรียกติดต่อกันมาจวบถึงปัจจุบัน

หมวดหมู่:สถานที่ท่องเที่ยวในประเทศพม่า
หมวดหมู่:กลุ่มเกาะมะริด
มู อิสซามา มู เอิน ยา เรอเออ

"**มู อิสซามา มู เอิน ยา เรอเออ**" (; ) มีความหมายว่า "แผ่นดินของเรา ความสุข และ ความยินดีของเรา" เป็นเพลงชาติของเอสโตเนีย; ประกาศใช้อย่างเป็นทางการในฐานะเพลงชาติ () เมื่อปี ค.ศ. 1920.

ประพันธ์บทร้องโดย Johann Voldemar Jannsen โดยยืมทำนองของเพลงชาติฟินแลนด์ "มามเมะ" () ที่เรียบเรียงทำนองโดย ฟรีดิก ปาซิอุส เมื่อปี ค.ศ. 1848: . โดยมีเอกลักษณ์ที่สำคัญ กล่าวคือ เครื่องหมายตั้งบันไดเสียง ที่ประกอบอยู่ในบทเพลงของชาวลิโวเนีย ท่อนที่กล่าวว่า "Min izāmō, min sindimō" ().

## ประวัติศาสตร์
เพลงนี้ได้ถูกขับร้องครั้งแรกในงานเทศกาลดนตรีเอสโตเนียเมื่อ ค.ศ. 1869 ต่อมาเพลงนี้จึงเป็นสัญลักษณ์ของ การตื่นรู้แห่งชาติเอสโตเนีย.

*มู อิสซามา มู เอิน ยา เรอเออ* ประกาศใช้เป็นเพลงชาติอย่างเป็นทางการเมื่อ ค.ศ. 1920 ภายหลังสงครามประกาศเอกราชเอสโตเนีย. 

ภายหลังการยึดครองรัฐบอลติกของกองทัพแดง เมื่อปี ค.ศ. 1944 "มู อิสซามา มู เอิน ยา เรอเออ" เพลงนี้สถานะเป็นเพลงชาติของชาวเอสโตเนียของผู้พลัดถิ่น และ เป็นเพลงต้องห้ามของรัฐบาลคอมมิวนิสต์. เพลงชาติสาธารณรัฐสังคมนิยมโซเวียตเอสโตเนีย ประกาศใช้อย่างเป็นทางการ เมื่อปี ค.ศ. 1945  ถึง ค.ศ. 1990. ชาวเอสโตเนียบางคนที่เคยได้ฟังเพลงชาติเอสโตเนียผ่านสถานีวิทยุโทรทัศน์แห่งชาติของรัฐบาลฟินแลนด์ ที่มีชื่อว่า Yleisradio ในเขตพื้นที่ภาคเหนือของเอสโตเนีย โดยบรรเลงเพลงชาติฟินแลนด์ อันเป็นจุดเด่นเฉพาะของเพลงนี้ (โดยบรรเลงในวรรคสุดท้ายของเพลงในภาษาฟินแลนด์) ทุกวันในช่วงก่อนการปิดสถานีของแต่ละวัน.

## บทร้อง

### คำแปล

## ดูเพิ่ม
* มู อิสซามา เอิน มู อาร์ม 
* ธงชาติเอสโตเนีย
* ตราแผ่นดินของเอสโตเนีย

## เชิงอรรถ

## อ้างอิง

## แหล่งข้อมูลอื่น
*The Estonian national anthem  - web page of the State Chancellery, an audio stream. The anthem is played by The Defence Forces Orchestra, vocals by the National Male Choir.
*Streaming audio, lyrics and details of the Estonian anthem.

หมวดหมู่:สัญลักษณ์ของประเทศเอสโตเนีย
หมวดหมู่:European anthems
หมวดหมู่:เพลงภาษาเอสโตเนีย
หมวดหมู่:National anthems
มิสโคเรีย

**มิสโคเรีย** () เป็นการประกวดนางงามในประเทศเกาหลีใต้ เริ่มจัดการประกวดขึ้นตั้งแต่ปี ค.ศ. 1957 โดยหนังสือพิมพ์เกาหลี*[[ฮันกุกอิลโบ]]*

ผู้ชนะการประกวด (진, *jin*) จะได้เป็นตัวแทนของประเทศในการเข้าร่วมประกวดนางงามจักรวาล ส่วนผู้เข้ารอบ 2 คนสุดท้าย (선, *sun*) ซึ่งเทียบเท่ากับรองอันดับ 1 จะได้เป็นตัวแทนเข้าร่วมประกวดนางงามนานาชาติ หรือมิสเวิลด์ การประกวดได้รับการออกอากาศทางโทรทัศน์มาตั้งแต่ปี ค.ศ.  1972

เมื่อวันที่ 16 มีนาคม ค.ศ. 2011 จูเลีย มอร์ลีย์ ประธานองค์กรมิสเวิลด์ ประกาศเปิดตัวการประกวดมิสเวิลด์โคเรีย ซึ่งปัจจุบันดำรงตำแหน่งผู้อำนวยการกองประกวดโดยพัก จ็อง-อา ตั้งแต่ปี ค.ศ. 2010 รองอันดับ 1 ของมิสโคเรียจะได้เป็นตัวแทนเข้าร่วมประกวดนางงามนานาชาติ แทน มิสเวิลด์

ในปี ค.ศ. 2015 ฮันจู อีแอนด์เอ็ม (Hanju E&M) ได้สิทธิ์เข้าไปบริหารกิจการขององค์กรมิสโคเรีย ตั้งแต่ปี ค.ศ. 2016 องค์กรมิสโคเรียไม่สามารถส่งตัวแทนประเทศไปเข้าร่วมประกวดนางงามจักรวาลอีกต่อไป

ผู้ดำรงตำแหน่งปัจจุบันคือ ช็อง ย็อน-อู (정연우) 

## รายนามผู้ดำรงตำแหน่ง

## รูปภาพผู้ชนะ

ไฟล์:Kim Seo-Yeon.jpg|คิม ซอ-ย็อน**มิสโคเรีย 2014**
ไฟล์:유예빈, 김효희, 최송이 출연 아시아 요리 서대문구 연희동 맛집 오시아 (식신로드 Gourmet Road) EP 149-1 유예빈.jpg|ยู เย-บิน**มิสโคเรีย 2013**
ไฟล์:121103 포니 출사대회 - 미스코리아 진 김유미.jpg|คิม ยู-มี**มิสโคเรีย 2012**
ไฟล์:Lee Seong-hye (Korean beauty pageant titleholder) on March 21, 2012.jpg|อี ซ็อง-ฮเย**มิสโคเรีย 2011**
ไฟล์:Miss Korea 2010 (122).jpg|ช็อง โซ-รา**มิสโคเรีย 2010**
ไฟล์:Miss Korea 2009 Seoul (52).jpg|คิม จู-รี**มิสโคเรีย 2009**
ไฟล์:Lee Ji-Sun.jpg|อี จี-ซ็อน**มิสโคเรีย 2007**
ไฟล์:Lee Ha-Nui in 2010.jpg|อี ฮา-นึย**มิสโคเรีย 2006**
ไฟล์:Kim Joo-Hee.jpg|คิม จู-ฮี**มิสโคเรีย 2005**
ไฟล์:Kim Sa-rang (actress) in September 2011 from acrofan.jpg|คิม ซา-รัง**มิสโคเรีย 2000**
ไฟล์:Kim Yeon-Joo.jpg|คิม ย็อน-จู**มิสโคเรีย 1999**
ไฟล์:Choi Ji-hyun.jpg|ชเว จี-ฮย็อน**มิสโคเรีย 1998**
ไฟล์:Kim Ji-Yeon.jpg|คิม จี-ย็อน**มิสโคเรีย 1997**
ไฟล์:Oh Hyun-kyung at the 2009 Style Icon Awards 150.jpg|โอ ฮย็อน-กย็อง**มิสโคเรีย 1989**


## อ้างอิง

## แหล่งข้อมูลอื่น
* Miss Korea official website

หมวดหมู่:นางงามนานาชาติ

หมวดหมู่:ก่อตั้งในปี พ.ศ. 2500
หมวดหมู่:การประกวดนางงามในประเทศเกาหลีใต้
สำมะโน

[upright=1.35|thumb|ผู้เก็บข้อมูลสำมะโนขณะเยี่ยมครอบครัว[ชาวโรมานีที่อาศัยอยู่ในคาราวาน ประเทศเนเธอร์แลนด์ ค.ศ. 1925]]
**สำมะโน** () เป็นวิธีดำเนินการได้มาซึ่งและบันทึกสารสนเทศอย่างเป็นระบบเกี่ยวกับสมาชิกของประชากรหนึ่ง ๆ คำนี้ใช้เชื่อมโยงกับสำมะโนประชากรและเคหะมากที่สุด แต่สำมะโนที่พบบ่อยชนิดอื่นได้แก่ สำมะโนเกษตรกรรม ธุรกิจและจราจร สหประชาชาตินิยามลักษณะสำคัญของสำมะโนประชากรและเคหะว่า "การแจกนับปัจเจกซึ่งเป็นสากลในดินแดนตามที่กำหนด ความเป็นเวลาเดียวกันและมีภาวะเป็นคาบตามที่กำหนด" และแนะนำให้จัดทำสำมะโนประชากรอย่างน้อยทุก 10 ปี ข้อแนะนำของสหประชาชาติยังครอบคลุมหัวข้อสำมะโนที่ควรรวบรวม บทนิยามอย่งเป็นทางการ และสารสนเทศที่เป็นประโยชน์อย่างอื่นเพื่อประสานงานการปฏิบัติระหว่างประเทศ

คำว่า "census" เป็นคำภาษาละติน ระหว่างสาธารณรัฐโรมัน เซนซัสเป็นรายการที่เก็บติดตามชายฉกรรจ์ที่พร้อมรับราชการทหาร สำมะโนสมัยใหม่มีความสำคัญต่อการเปรียบเทียบระหว่างประเทศสำหรับสถิติทุกชนิด และสำมะโนเก็บข้อมูลลักษณะเฉพาะหลายอย่างของประชากร ไม่เพียงแต่ว่ามีจำนวนประชากรเท่าใดเท่านั้น แต่ปัจจุบันสำมะโนเกิดในระบบแบบสำรวจซึ่งตรงแบบเริ่มต้นด้วยการเก็บรวบรวมข้อมูลประชากรศาสตร์ของชาติเท่านั้น แม้ประมาณการประชากรยังเป็นหน้าที่สำคัญของสำมะโน รวมทั้งการรวมการกระจายทางภูมิศาสตร์อย่างแน่ชัดของประชากร แต่สถิติยังสามารถสร้างได้จากการรวมลักษณะเฉพาะ เช่น การศึกษาแบ่งตามอายุและเพศในภูมิภาคต่าง ๆ ระบบข้อมูลบริหารราชการแผ่นดินปัจจุบันทำให้การแจงนับแนวทางอื่นมีระดับรายละเอียดเดียวกัน แต่ทำให้เกิดความกังวลเกี่ยวกับภาวะเฉพาะส่วนตัวและโอกาสที่ประมาณการเกิดความลำเอียงได้

สำมะโนอาจแตกต่างจากการชักตัวอย่างที่สารสนเทศจะได้มาจากเซตย่อยของประชากรเท่านั้น ซึ่งตรงแบบประมาณการประชากรหลักมีการปรับตามประมาณการระหว่างสำมะโนดังกล่าว ข้อมูลสำมะโนสมัยใหม่มีใช้แพร่หลายเพื่อการวิจัย การตลาดธุรกิจ และการวางแผน และเป็นเส้นฐานสำหรับออกแบบแบบสำรวจตัวอย่างโดยให้กรอบชักตัวอย่าง เช่น ทะเบียนเลขที่อยู่ ยอดของสำมะโนจำเป็นต่อการปรับตัวอย่างเพื่อให้เป็นตัวแทนของประชากรโดยการถ่วงน้ำหนักที่ใช้บ่อยในการสำรวจความเห็น ในทำนองเดียวกัน การจัดช่วงชั้นต้องอาศัยความรู้ขนาดโดยสัมพัทธ์ของช่วงชั้นประชากรต่าง ๆ ซึ่งได้มาจากการแจงนับในสำมะโน สำมะโนในบางประเทศยังให้ยอดอย่างเป็นทางการที่ใช้กำหนดจำนวนผู้แทนตามส่วนของพลเมือง (apportion) แก่ภูมิภาคต่าง ๆ ในหลายกรณี ตัวอย่างที่สุ่มเลือกอย่างระมัดระวังสามารถให้สารสนเทศแม่นยำกว่าพยายามทำสำมะโนประชากร

## อ้างอิง


หมวดหมู่:พงศาวลีวิทยา
หมวดหมู่:ประชากร
หมวดหมู่:ระเบียบวิธีการสำรวจ
หมวดหมู่:การชักตัวอย่าง
วัดน้อย (จังหวัดน่าน)

**โบราณสถานวัดน้อย** หรือ **กู่วัดน้อย** เรียกโดยย่อว่า **วัดน้อย** เป็นวัดแห่งหนึ่งในจังหวัดน่าน ตั้งอยู่ภายในพิพิธภัณฑสถานแห่งชาติ น่านใกล้วัดพระธาตุช้างค้ำวรวิหาร สร้างตามพระประสงค์ในพระเจ้าสุริยพงษ์ผริตเดช และมีชื่อเสียงจากการเป็นวัดที่มีขนาดเล็กที่สุดในประเทศไทย

## ประวัติ
พระเจ้าสุริยพงษ์ผริตเดช พระเจ้าผู้ครองนครน่าน ได้มีโอกาสเข้าเฝ้าพระบาทสมเด็จพระจุลจอมเกล้าเจ้าอยู่หัว พระเจ้ากรุงสยามในปี พ.ศ. 2416 เมื่อพระบาทสมเด็จพระจุลจอมเกล้าเจ้าอยู่หัวมีพระดำรัสตรัสถามถึงจำนวนวัดภายในน่าน พระเจ้าสุริยพงษ์ผริตเดชได้กราบทูลว่าในน่านมีวัดทั้งหมด 500 วัด เมื่อพระเจ้าสุริยพงษ์ผริตเดชกลับน่านจึงสำรวจจำนวนวัดใหม่อีกครั้ง ก็พบว่ามีวัดทั้งหมด 499 วัด คลาดไปหนึ่งวัด ด้วยเหตุนี้พระองค์จึงโปรดเกล้าฯ ให้ช่างพื้นเมืองน่านก่อสร้างวัดตรงโคนต้นโพหน้าหอคำหรือวังที่พระองค์ประทับ เพื่อให้วัดครบจำนวนตามที่กราบทูลพระเจ้ากรุงสยามเป็นสัจจวาจา และตั้งชื่อว่า "วัดน้อย" ต่อมาหอคำได้กลายสภาพเป็นพิพิธภัณฑสถานแห่งชาติ น่านในปัจจุบัน

บางแห่งก็ว่าวัดน้อยคือหอเสื้อเมืองมากกว่าที่จะเป็นวัดในพุทธศาสนา

ด้วยความที่วัดน้อยตั้งอยู่ภายนอกพิพิธภัณฑสถานแห่งชาติ น่าน ไม่ต้องเสียค่าธรรมเนียมในการเข้าชม

## โครงสร้าง
โครงสร้างของวัดน้อยมีลักษณะเป็นวิหารก่ออิฐถือปูนศิลปะล้านนาสกุลช่างเมืองน่านผังรูปสี่เหลี่ยมผืนผ้าหันไปทางทิศตะวันออก หลังคาก่ออิฐถือปูนเป็นทรงจั่วซ้อนกันสองชั้น แต่มีขนาดน้อยคล้ายศาลพระภูมิ เพราะมีขนาดกว้าง 1.98 เมตร ยาว 2.34 เมตร และสูง 3.35 เมตร ภายในประดิษฐานพระพุทธรูป และแผงพระพิมพ์ไม้

จากลักษณะที่โดดเด่นของวัดน้อยที่เป็นวัดที่เล็กที่สุดในประเทศไทย การท่องเที่ยวแห่งประเทศไทยจึงยกให้วัดน้อยเป็นสถานที่ท่องเที่ยวอันซีนอินไทยแลนด์ด้วย

## อ้างอิง

หมวดหมู่:วัดในอำเภอเมืองน่าน
หมวดหมู่:โบราณสถานในจังหวัดน่าน
พระพุทธศรีสวรรค์

**[[พระพุทธศรีสวรรค์]]** พระประธานในพระอุโบสถวัดนครสวรรค์ พระอารามหลวง เป็นพระพุทธรูปเก่าแก่มาแต่โบราณ ประดิษฐานอยู่ในพระอุโบสถหลังเก่าของวัดนครสวรรค์ จังหวัดนครสวรรค์ เชื่อว่าสร้างขึ้นตั้งแต่ พ.ศ. 1972 รัชสมัย สมเด็จพระบรมราชาธิราชที่ 2 (บรมปาล) พระมหากษัตริย์แห่งกรุงสุโขทัย นอกจากนี้ยังเป็นพระพุทธรูปที่ประชาชนชาวไทยศรัทธาและนิยมเดินทางมากราบไหว้มากที่สุดองค์หนึ่งด้วย

พุทธศรีสวรรค์
หมวดหมู่:โบราณวัตถุในจังหวัดนครสวรรค์
วาฬแอนด์ดอล์ฟ

**วาฬแอนด์ดอล์ฟ** () เป็นวงดนตรีอินดี้ป็อปสัญชาติไทยจากค่าย วอทเดอะดัก พวกเขาเปิดตัวด้วยซิงเกิลแรกในปี 2559 *ยิ้ม* โดยใช้เวลาทำ 1 ปี ตามมาด้วยซิงเกิล *พ (Por)*, *นานนาน (In Memory Of)*, *โอ๊ย* และ*ละเมอ* และหลังจากปล่อยซิงเกิลก็ได้ขึ้นชาร์ตของแคท เรดิโอเป็นลำดับที่หก จึงถูกรวมเข้ามาอยู่ในอัลบั้มชุดแรก *Rayon* ซึ่งวางจำหน่ายครั้งแรกที่งานแคทเอ็กซ์โป

## ประวัติ
ปอและน้ำวนรู้จักกันในสมัยเรียนมหาลัย ทั้งคู่เคยมีวงดนตรีกันมาก่อนแนวออลเทอร์นาทิฟร็อก ทั้งสองรู้จักกันมานาน 6 ปี และด้วยความที่มีวิถีชีวิตคล้ายกัน ชอบเล่นดนตรีเหมือนกัน และนอกจากจะทำงานที่เดียวกันแล้วบ้านยังอยู่ใกล้กันอีก จึงตัดสินใจทำเพลงด้วยกัน สาเหตุที่ใช้ชื่อนี้เพราะรู้สึกว่าสัตว์ 2 ตัวแลดูเป็นเพื่อนกัน เป็นสัตว์ใจดีเหมือนพวกเขา ไม่ใช่ฉลามที่ดูโหดและดุร้าย เวลาพูดถึงวาฬก็จะนึกถึงดอล์ฟ (โลมา) ปอเคยเป็นนักร้องนำให้กับ *The Jogging Boy* และ *Fits* ส่วนน้ำวนเคยเป็นมือกีตาร์ให้กับวง *The Public Mansion* โดยน้ำวนชักชวนปอให้มาทำ Side Project  พวกเขาเปิดตัวด้วยซิงเกิลแรกในปี 2559 *ยิ้ม* โดยใช้เวลาทำ 1 ปี ตามมาด้วยซิงเกิล *พ (Por)*, *นานนาน (In Memory Of)*, *โอ๊ย* และ*ละเมอ* และหลังจากปล่อยซิงเกิลก็ได้ขึ้นชาร์ตของแคท เรดิโอเป็นลำดับที่หก ตามมาด้วยซิงเกิล *หากมันจะสายเกินไป* ที่เป็นการเปิดตัวในค่ายวอทเดอะดัก โดยมาพร้อมกับอัลบั้ม *Rayon* ในเดือนพฤศจิกายน 2560

## สมาชิก
* ปอ — กฤษสรัญ จ้องสุวรรณ (ปอ)  - ร้องนำ
* น้ำวน — วนนท์ กุลวรรธไพสิฐ (น้ำวน)   - กีตาร์

## ผลงานเพลง
### สตูดิโออัลบั้ม

### อัลบั้มบันทึกการแสดงสด

### อีพี

### ซิงเกิล

## รางวัล

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2560
หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีป็อปสัญชาติไทย
ดูมา

**ดูมา** () เป็นเมืองในประเทศซีเรีย ห่างจากเมืองดามัสกัสทางตะวันออกเฉียงเหนือไป  เมืองนี้เป็นศูนย์กลางของจังหวัดควบคุม (ซึ่งรวมกับจังหวัดควบคุมดารากัส) เมืองนี้ยังเป็นศูนย์การบริหารของอำเภอดูมา เมืองนี้เป็นเมืองที่ใหญ่อยู่ในภูมิภาคที่รู้จักกันในนามกรูตา ซึ่งเหมาะกับการตั้งถิ่นฐานนอกเมืองไปทางทิศตะวันออกและทิศใต้ของดามัสกัส

## อ้างอิง

หมวดหมู่:เมืองในประเทศซีเรีย
กองทัพเอสโตเนีย

**กองทัพ[[เอสโตเนีย]]** มีชื่อเรียกอย่างเป็นทางการว่า **กองกำลังป้องกันเอสโตเนีย** () เป็นกองกำลังของสาธารณรัฐเอสโตเนีย. ประกอบไปด้วย กองทัพบก,  กองทัพเรือ, กองทัพอากาศ รวมถึง กองกำลังกึ่งทหาร สันนิบาตป้องกัน และ ตำรวจ. มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ โดยปฎิบัติการร่วมกับ องค์การสนธิสัญญาป้องกันแอตแลนติกเหนือ และ สหภาพยุโรป ในฐานะชาติสมาชิก.

## อ้างอิง

## แหล่งข้อมูลอื่น
*Estonian Defence Forces
*Chronology of the Estonian Defence Forces  (1917–1940 and 1991–present)

หมวดหมู่:ประเทศเอสโตเนีย
อเอสโตเนีย
อเอสโตเนีย
รายชื่อผู้ครองตำแหน่งมิสเอิร์ธ

รายนามผู้ที่ครองตำแหน่งมิสเอิร์ธอย่างเป็นทางการ โดยเรียงลำดับตามปีการจัดประกวดดังต่อไปนี้

## รายนามผู้ครองตำแหน่ง

### ผู้ชนะเรียงตามจำนวนครั้ง
}
|-
|
|2002
|-
|
|2001
|-
|}

**หมายเหตุ**
: สละตำแหน่ง
: ดำรงตำแหน่งแทน

### จำนวนผู้ชนะเลิศแบ่งตามภูมิภาค

## ผู้ชนะเลิศและรองชนะเลิศ

**รองชนะเลิศ**

### มิสเอิร์ธ-แอร์

### มิสเอิร์ธ-วอเทอร์

### มิสเอิร์ธ-ไฟร์

### รองชนะเลิศ

## ทำเนียบมิสเอิร์ธ

File:Jessica Lane (cropped) (2).jpg|มิสเอิร์ธ 2024เจสสิกา เลน 
File:Drita Ziri (2024).jpg|มิสเอิร์ธ 2023ดรีตา ซีรี
File:Mins Sue Choi Crowning.png|มิสเอิร์ธ 2022มีนา ซู ชเว
File:Destiny Wagner in Zamboanga City (2022).jpg|มิสเอิร์ธ 2021เดซทินี่ย์ แวคเนอร์ 
File:Lindsey Marie Coffey (cropped).jpg|มิสเอิร์ธ 2020ลินด์เซย์ คอฟฟีย์
File:Nellys Pimentel in Palawan.jpg|มิสเอิร์ธ 2019เนลิส ปิเมนเตล
File:Phương Khánh on SaigonTV.jpg|มิสเอิร์ธ 2018เหงียน เฟือง คั้ญ
File:Karen Ibasco Joins the UN Youth Climate Summit (2019).jpg|มิสเอิร์ธ 2017กาเรน อิบัสโก
File:Katherine Espin (cropped).jpg|มิสเอิร์ธ 2016กาเตริน เอสปิน
File:Angelia Ong, Miss Earth 2015, on Life TV.jpg|มิสเอิร์ธ 2015อันเจเลีย โอง
File:Jamie Herrell (Miss Philippines Earth 2014 ).jpg|มิสเอิร์ธ 2014เจมี เฮร์เรลล์
File:Alyz Henrich (2016) (cropped).jpg|มิสเอิร์ธ 2013อาลิซ เฮนริช
File:Tereza Fajksova Olympia 2013.jpg|มิสเอิร์ธ 2012เตเรซา ไฟก์โซวา
File:Nicole Faria at the First look launch of 'Yaariyan'.jpg|มิสเอิร์ธ 2010นิโคล ฟาเรีย
File:Earth2009press01.jpg|มิสเอิร์ธ 2009ลาริสซา รามอส
File:Karla Henry.jpg|มิสเอิร์ธ 2008คาร์ลา เฮนรี
File:MissEarth2007.jpg|มิสเอิร์ธ 2007เจสสิกา ทริสโก
File:Hilhernandez.png|มิสเอิร์ธ 2006ฮิล เฮร์นันเดซ
File:MissEarth2005.jpg|มิสเอิร์ธ 2005อาเล็กซานดรา บราอุน
File:Priscilla Meirelles.jpg|มิสเอิร์ธ 2004ปริสซิลลา เมย์เรลเลส
File:Catharina Svensson, Miss Earth 2001.jpg|มิสเอิร์ธ 2001แคธารีนา สเวนส์สัน


## อ้างอิง

## แหล่งข้อมูลอื่น
*
*Miss Earth Hall Of Fame
*Miss Earth Foundation website

หมวดหมู่:มิสเอิร์ธ
ผู้ครองตำแหน่งมิสเอิร์ธ
กองทัพลิทัวเนีย

**กองทัพลิทัวเนีย** () เป็นกองกำลังของประเทศลิทัวเนีย. ประกอบไปด้วย กองทัพบก,  กองทัพเรือ, กองทัพอากาศ และ กองกำลังปฎิบัติการพิเศษ  รวมถึง กองกำลังกึ่งทหาร  กองกำลังอาสาป้องกันแห่งชาติ. มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ โดยปฎิบัติการร่วมกับ องค์การสนธิสัญญาป้องกันแอตแลนติกเหนือ และ สหภาพยุโรป ในฐานะชาติสมาชิก.

## บรรณานุกรม
* [The Military Strategy of the Republic of Lithuania](http://www.kam.lt/download/32127/the%20military%20strategy%20(3).doc) 
* Stefan Marx, 'Lithuania's Defence Structure,' Jane's Intelligence Review, September 1993, p.&nbsp;407–409

## แหล่งข้อมูลอื่น

* Official Ministry of National Defence Republic of Lithuania website 
* Official Lithuanian Armed Forces website 
* Official Joint Headquarters of Lithuanian Armed Forces website 
* Official YouTube channel of Lithuanian Armed Forces
* Official NATO Energy Security Center of Excellence website
* Official General Jonas Žemaitis Military Academy of Lithuania website 

หมวดหมู่:ประเทศลิทัวเนีย
ลิทัวเนีย
ลิทัวเนีย
โคยนตร์

[thumb|รูปถอดแบบของโคยนตร์ในพิพิธภัณฑ์รถม้าโบราณในนคร[จือปั๋ว ประเทศจีน]]
**โคยนตร์** (;  "โคไม้ม้าเลื่อน") เป็นรถเข็นล้อเดียวที่มีมือจับสองอัน เป็นสิ่งประดิษฐ์ในประเทศจีนซึ่งบางครั้งถือกันว่าเป็นผลงานการคิดค้นของจูกัดเหลียงอัครมหาเสนาบดีของรัฐจ๊กก๊กในยุคสามก๊กของจีนโดยประดิษฐ์เมื่อราวปี ค.ศ. 230 โคยนตร์หนึ่งตัวได้รับอ้างว่าสร้างสำหรับให้คนหนึ่งคนใช้ขนส่งเสบียงปริมาณเพียงพอสำหรับเลี้ยงคนอื่น ๆ 4 คนเป็นเวลา 3 เดือน จึงนำมาใช้ในการขนส่งเพื่อเลี้ยงทหารจำนวนมากในยุทธภูมิ โคยนตร์ถูกดึงจากด้านหน้าเหมือนกับโคที่มีแอก ส่วนม้าเลื่อนถูกผลักจากด้านหลัง อย่างไรก็ตามอุปกรณ์ลักษณะเช่นนี้มีการบันทึกไว้หลายศตวรรษก่อนหน้าในศิลาจารึกที่มีอายุนับย้อนไป 206 ปีก่อนคริสตกาล

## อ้างอิง

## แหล่งข้อมูลอื่น
* https://web.archive.org/web/20070929213048/http://140.116.71.92/acmlab/newpage14.htm - A page dealing with the reconstruction of this machine, also citing some sources.

หมวดหมู่:สิ่งประดิษฐ์ของจีน
หมวดหมู่:วิทยาศาสตร์และเทคโนโลยีในประเทศจีน
หมวดหมู่:จูกัดเหลียง
หมวดหมู่:จ๊กก๊ก
ฮักจุ้น

**ฮักจุ้น** หรือ **งักจุ้น** (ค.ศ. 178 – 217)  มีชื่อในภาษาจีนกลางว่า **ฮั่ว จฺวิ้น** () ชื่อรอง **จ้งเหมี่ยว** () เป็นขุนพลรับใช้ภายใต้ขุนศึก เล่าปี่ ในช่วงปลายราชวงศ์ฮั่นตะวันออก แต่เดิมเคยรับใช้เล่าเปียว

เมื่อเล่าเปียวถึงแก่กรรมในปลาย ค.ศ. 208 ฮักจุ้นและผู้ติดตามได้หันมาสวามิภักดิ์ต่อเล่าปี่และเขาก็ได้ติดตามเล่าปี่ไปทำสงครามเพื่อยึดครองเอ๊กจิ๋ว ที่ขณะนั้นอยู่ภายใต้การปกครองของเล่าเจี้ยง จนเป็นผลสำเร็จเมื่อต้น ค.ศ. 214 

ฮักจุ้นถึงแก่กรรมเมื่อ ค.ศ. 216 ขณะอายุเพียง 39 ปีโดยบุตรชายของเขาคือ คว้อเก๋อได้รับราชการเป็นขุนพลของ จ๊กก๊ก สืบต่อมา

## อ้างอิง

* Chen, Shou (คริสต์ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).

หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:เล่าเปียวและผู้เกี่ยวข้อง
หมวดหมู่:ขุนพลของเล่าปี่
หมวดหมู่:ข้าราชการของเล่าปี่
หมวดหมู่:นักการเมืองในยุคราชวงศ์ฮั่นจากมณฑลหูเป่ย์
อีโลอีโล (เมือง)

**อีโลอีโล** (ฮีลีไกโนน: Iloilo; กินาไรอา: Iloilo; ; ) เป็นนครหนาแน่นทางตะวันออกเฉียงใต้ของเกาะปาไนย์ในประเทศฟิลิปปินส์ และเป็นเมืองหลักประจำจังหวัดอีโลอีโลในเชิงภูมิศาสตร์ แต่ปกครองตนเองอย่างเป็นอิสระ นอกจากนี้ยังเป็นศูนย์กลางของเขตมหานครอีโลอีโล-กีมารัสและภูมิภาคคันลูรังคาบีซายาอัน จากการสำมะโนในปี ค.ศ. 2015 พบว่ามีประชากร 447,992 คน มีอัตราการเติบโต 1.02% ส่วนในระดับมหานครมีประชากร 946,146 คน

อีโลอีโลมีอาณาเขตติดต่อกับเมืองโอโตนทางทิศตะวันตก ติดกับเมืองปาบีอาทางทิศเหนือ และติดกับเมืองเลกาเนสทางทิศตะวันออกเฉียงเหนือ ส่วนทางทิศตะวันออกและใต้ เป็นช่องแคบอีโลอีโล ซึ่งเป็นที่ตั้งของเกาะจังหวัดกีมารัส ตัวนครเกิดจากการรวมตัวของเมืองต่าง ๆ ที่อยู่ใกล้เคียงกัน ได้แก่ อะเรบาโล, ซิตีโพรเพอร์, ฮาโร (เคยเป็นนครอิสระมาก่อน), ลาปาซ, มันดูร์รีเอา และโมโล ซึ่งเมืองเหล่านี้ก็กลายเป็นเขตของนครในเวลาต่อมา ส่วนเขตลาปุซนั้น แยกตัวจากเขตลาปาซในปี ค.ศ. 2008

การก่อตั้งนครเริ่มต้นจากการก่อตั้งเมืองอะเรบาโลใน ค.ศ. 1581 เมื่อจอมพลชาวสเปน Gonzalo Ronquillo de Peñalosa ย้ายศูนย์กลางอาณานิคมจากเมืองโอกโตง มายังที่นี่

อีโลอีโลได้รับฉายา *"La Muy Leal y Noble Ciudad"* (นครที่จงรักภักดีและสง่างามที่สุด) เนื่องจากตัวนครได้รับการอุปถัมภ์จากสมเด็จพระราชินีมาเรีย คริสตินา ในช่วงของการปฏิวัติภายในประเทศ ทำให้นครยังได้รับฉายา *นครราชินีแห่งแดนใต้* โดยในยุคอาณานิคม นครแห่งนี้มีความสำคัญเป็นรองเพียงมะนิลาเท่านั้น

นอกจากนี้ตัวนครยังอยู่เกือบกึ่งกลางของประเทศ ทำให้ได้รับฉายา *"หัวใจของฟิลิปปินส์"*  และมีคฤหาสน์ยุคอาณานิคมหลายแห่ง ทำให้ได้รับฉายา *"นครแห่งพิพิธภัณฑ์"* และ *"นครแห่งคฤหาสน์"*

## ภูมิอากาศ
อีโลอีโลมีภูมิอากาศแบบเขตร้อน และมี 2 ฤดู ได้แก่ ฤดูฝน (มิถุนายน-พฤศจิกายน) และฤดูแล้ง (ธันวาคม-พฤษภาคม)




## เมืองพี่น้อง
;ในประเทศ
:เกซอนซิตี เมโทรมะนิลา

;ระหว่างประเทศ
: ชิงเต่า จีน (ตั้งแต่ ค.ศ. 2003)
: Yulin มณฑลกวางซี จีน (ตั้งแต่ ค.ศ. 2011)
: เดเดโด กวม
: Stockton รัฐแคลิฟอร์เนีย สหรัฐ

## อ้างอิง

## แหล่งข้อมูลอื่น

* เว็บไซต์อย่างเป็นทางการ 
* เว็บไซต์การท่องเที่ยว 

หมวดหมู่:จังหวัดอีโลอีโล
หมวดหมู่:เมืองในเขตคันลูรังคาบีซายาอัน
หมวดหมู่:เมืองท่าในประเทศฟิลิปปินส์
หุบเขา

**หุบเขา** () เป็นบริเวณแอ่งระหว่างเขาหรือภูเขา มักมีแม่น้ำไหลผ่าน ในวิชาภูมิศาสตร์ หุบเขาหรือ**[[เดล (ภูมิศาสตร์)|เดล]]** (dale) เป็นแอ่งที่มีความยาวมากกว่าความกว้าง คำว่า "รูปตัวยู" และ "รูปตัววี" เป็นคำอธิบายภูมิศาสตร์เพื่อระบุรูปทรงของหุบเขา หุบเขาส่วนใหญ่จัดอยู่ในสองประเภทหลักดังกล่าว หรือเป็นสองประเภทผสมกัน 


หมวดหมู่:ธรณีสัณฐานกร่อน
หมวดหมู่:ธรณีสัณฐานธารน้ำ
หมวดหมู่:ธรณีสัณฐานลาดเอียง
เดอะวอร์เรเดอส์

**วอร์มะชีน** (War Machine) เป็นทีมนักมวยปล้ำที่รู้จักดีในการปล้ำสมาคม Ring of Honor เป็นอดีตแชมป์ ROH World Tag Team Championship ร่วมกัน นอกจากนี้พวกเขายังปล้ำให้สมาคมอิสระหลายแห่งในสหราชอาณาจักรและสหรัฐอเมริกาทั้ง Insane Championship Wrestling, Revolution Pro Wrestling, Progress Wrestling และ Pro Wrestling Guerrilla พวกเขายังได้ร่วมปล้ำในสมาคมญี่ปุ่น Pro Wrestling Noah และ New Japan Pro Wrestling เป็นอดีตแชมป์ IWGP Tag Team Championship 2 สมัย ปี 2018 ทั้งคู่ได้เปิดตัวกับ NXT ในนาม **วอร์เรเดอส์** (War Raiders) และได้คว้าแชมป์ NXT Tag Team Championship ร่วมกัน และเปิดตัวค่ายหลัก WWE ในนาม **เดอะไวกิงเรเดอส์** (The Viking Raiders) ได้แชมป์ WWE Raw Tag Team Championship

## แชมป์และรางวัล
[thumb|แชมป์ [IWGP Tag Team Championship]]
***Brew City Wrestling**
**BCW Tag Team Championship (1 time)
***[[New Japan Pro-Wrestling]]**
**IWGP Tag Team Championship (2 times)
****[[Pro Wrestling Illustrated]]***
**Ranked Hanson No. 108 of the 500 best singles wrestlers in the *[[PWI 500]]* in 2016
**Ranked Rowe No. 97 of the 500 best singles wrestlers in the *PWI 500* in 2016
***[[Ring of Honor]]**
** ROH World Tag Team Championship (1 time)
***VIP Wrestling**
**VIP Tag Team Championship (1 time)
***What Culture Pro Wrestling**
**WCPW Tag Team Championship (1 time)
***[[WWE]]**
**World Tag Team Championship (2 times)
**NXT Tag Team Championship (1 time)
**World Tag Team Championship #1 Contender Tournament (2024)

## อ้างอิง

## แหล่งข้อมูลอื่น
*Profile on CageMatch.Net

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:กลุ่มนักมวยปล้ำอาชีพของนิวเจแปนโปรเรสต์ลิง
ธงนาวีโปแลนด์

thumb|right|ธงนาวีโปแลนด์
thumb|right|แบบการสร้างธงนาวีโปแลนด์

**[[ธงนาวี]]** (หรือ **ธงศึก**) **แห่ง[[ประเทศโปแลนด์|สาธารณรัฐโปแลนด์]]** () iลักษณะอย่างธงชาติแบบมีตราแผ่นดิน ที่ปลายธงตัดเป็นหางนกแซงแซวสองแฉก. ประกาศใช้ครั้งแรกเมื่อ ค.ศ. 1919 โดย กองทัพเรือโปแลนด์

## ดูเพิ่ม
* รายชื่อธงเรือในประเทศโปแลนด์

## อ้างอิง
* 
*  Ustawa z dnia 19 lutego 1993 r. o znakach Sił Zbrojnych Rzeczypospolitej Polskiej (Insignia of the Polish Armed Forces Act of 19 February 1993), Dz.U. z 1993 r. Nr 34, poz. 154

โปแลนด์
หมวดหมู่:สัญลักษณ์ของประเทศโปแลนด์
การเรียงลำดับแบบสับเปลี่ยน

**การเรียงลำดับแบบสับเปลี่ยน** () คือ ขั้นตอนวิธีการเรียงลำดับแบบสุ่มโดยมีวิธีคิดว่า สมมติว่าเรามีจำนวนเลขอยู่ 1 ชุดให้เราทำการสุ่มชุดตัวเลขที่มีอยู่จากนั้นให้เราทำการตรวจสอบว่าตัวเลขที่สุ่มมีการเรียงลำดับหรือไม่ หากยังไม่เรียงลำดับให้เราทำการสุ่มชุดตัวเลขไปเรื่อย ๆ จนกว่าชุดตัวเลขจะทำการเรียงลำดับจนเสร็จสมบูรณ์

## ตัวอย่าง
สมมติว่าเรามีจำนวนชุดตัวเลข (5 1 4 2 8) 

*สุ่มตัวเลขครั้งที่ 1 (8 5 1 4 2) 
*สุ่มตัวเลขครั้งที่ 2 (5 8 4 1 2)
*สุ่มตัวเลขครั้งที่ 3 (2 4 1 5 8) 
*สุ่มตัวเลขครั้งที่ n (1 2 4 5 8)

เราสามารถทำการเรียงลำดับจนเสร็จสมบูรณ์ได้ (1 2 4 5 8)

## การนำไปใช้งาน
ตัวอย่างภาษาไพทอน
```python
def bogosort(collection):
    
    def isSorted(collection):
        if len(collection) < 2:
            return True
        for i in range(len(collection) - 1):
            if collection[i] > collection[i + 1]:
                return False
        return True

    while not isSorted(collection):
        random.shuffle(collection)
        
    return collection
```


จากโค้ดข้างบนจะมีความซับซ้อน (complexity) เป็น O(n!) เพราะเป็นการเรียงแบบสุ่ม ไม่มีกฎเกณฑ์ที่ชัดเจน หากคำนวณมันเป็นเรียงสลับเปลี่ยนตำแหน่งที่เป็นไปได้ของข้อมูลทั้งหมด (n!)

## อ้างอิง
* BogoSort on WikiWikiWeb

หมวดหมู่:ขั้นตอนวิธีการเรียงลำดับ
หมวดหมู่:การเรียงแบบเปรียบเทียบ
เฉา หลี่

**เฉา หลี่** (ค.ศ. 208 – พฤษภาคม หรือ มิถุนายน ค.ศ. 229) เป็นอ๋องแห่งรัฐวุยก๊กในยุคสามก๊กของจีน พระองค์เป็นพระราชโอรสในโจผี ปฐมจักรพรรดิแห่งวุยก๊ก ส่วนพระมารดาของพระองค์คือ สฺวีจี (徐姬) พระสนมในโจผี พระองค์มีพระเชษฐภคินีนามเจ้าหญิงหลินเฝิน (臨汾公主) กับพระกนิษฐภคินีไม่ทราบพระนามผู้สิ้นพระชนม์ตั้งแต่วัยเยาว์ เฉา หลี่ได้รับบรรดาศักดิ์เป็นฉินกง (秦公) ใน ค.ศ. 221 ภายใต้จิงจ้าวจฺวิ้น (京兆郡) จากนั้นใน ค.ศ. 222 พระองค์ได้รับการเลื่อนสถานะเป็นจิงจ้าวอ๋อง (京兆王) และใน ค.ศ. 225 จึงเปลี่ยนเป็นยฺเหวียนเฉิงอ๋อง (元城王) พระองค์สิ้นพระชนม์ใน ค.ศ. 229 ในรัชสมัยโจยอย ผู้เป็นพระเชษฐาต่างพระมารดา โดยไม่มีพระโอรสธิดา

เนื่องจากเฉา หลี่ไม่มีลูกหลาน ทำให้ใน ค.ศ. 231 โจยอยแต่งตั้งให้เฉา ที่ (曹悌) บุตรชายของเฉา ไข่ (曹楷) และหลานชายของโจเจียง เป็นทายาทของเฉา หลี่ ทำให้เฉา ที่กลายเป็นยฺเหวียนเฉิงอ๋ององค์ใหม่ ใน ค.ศ. 232 มีการเปลี่ยนชื่อบรรดาศักดิ์ของเฉา ที่เป็นเหลียงหวัง (梁王) ตลอดรัชสมัยของจักรพรรดิวุยในยุคถัดมา จำนวนครัวเรือนที่เก็บภาษีได้ในดินแดนของเฉา ที่เพิ่มขึ้นจนถึง 4,500 อัน

## ดูเพิ่ม
* พงศาวลีวุยก๊ก#สฺวีจี
* รายชื่อบุคคลในยุคสามก๊ก

## หมายเหตุ

## อ้างอิง

* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* Hang, Shijun (คริสต์ศตวรรษที่ 18). *ซานกั๋วจื้อปู่ชู่* (三國志補注; *Additional notes on Records of the Three Kingdoms*).

หมวดหมู่:เจ้าชายของวุยก๊ก
หมวดหมู่:บุคคลที่เกิดในปี พ.ศ. 751
หมวดหมู่:บุคคลที่เสียชีวิตในปี พ.ศ. 772
ฮอร์ดัน (จังหวัดกีมารัส)

**ฮอร์ดัน** เป็นเทศบาลระดับที่ 3 และเป็นเมืองศูนย์กลางของจังหวัดกีมารัส ประเทศฟิลิปปินส์ จากการสำมะโนในปี ค.ศ. 2015 มีประชากร 36,096 คน เนื่องจากตัวเทศบาลตั้งอยู่ใกล้กับอีโลอีโลซิตี จึงได้เป็นศูนย์กลางด้านพาณิชยกรรมของเกาะ

ฮอร์ดันมีอาณาเขตติดต่อกับเทศบาลสามแห่ง ได้แก่ บูเวนาบิสตาทางทิศเหนือ, ซันโลเรนโซทางทิศตะวันออก และซีบูนักทางทิศใต้

## บารังไกย์
ฮอร์ดันมีบารังไกย์ทั้งหมด 14 แห่ง ดังนี้

## อ้างอิง

## แหล่งข้อมูลอื่น

*Philippine Standard Geographic Code 
*Philippine Census Information

หมวดหมู่:จังหวัดกีมารัส
หมวดหมู่:เมืองในเขตคันลูรังคาบีซายาอัน
บาโคโลด

**บาโคโลด** (ฮีลีไกโนน: Dakbanwa/Syudad sang Bacolod; ) เป็นนครหนาแน่นแห่งหนึ่งในประเทศฟิลิปปินส์ และเป็นเมืองศูนย์กลางทางภูมิศาสตร์ของจังหวัดเนโกรสโอกซีเดนตัล แต่ในแง่ของการปกครอง นครแห่งนี้ปกครองอิสระ

นครมีประชากร 561,875 คน จากการสำมะโนในปี ค.ศ. 2015 นับเป็นนครที่มีประชากรมากที่สุดในภูมิภาคคันลูรังคาบีซายาอัน และเป็นอันดับที่สองในกลุ่มเกาะวิซายัส รองจากเซบูซิตี นครแห่งนี้ยังเป็นศูนย์กลางของเขตมหานครบาโคโลด ซึ่งรวมพื้นที่ของเมืองซีไลย์และตาลีไซย์ โดยมหานครนี้มีประชากร 791,019 คน พื้นที่ 

นครแห่งนี้มีชื่อเสียงจากเทศกาลมาสคารา ซึ่งจัดขึ้นในสัปดาห์ที่สามของเดือนตุลาคม และนครแห่งนี้ผู้คนค่อนข้างเป็นมิตร จึงมีฉายาว่า "นครแห่งรอยยิ้ม" โดยในปี ค.ศ. 2008 บาโคโลดได้อันดับที่ 1 จากการสำรวจของ *[[MoneySense (Philippines)|นิตยสารมันนีเซนส์]]* ในหัวข้อ "สถานที่อาศัยที่ดีที่สุดในฟิลิปปินส์" นอกจากนี้ยังได้รับการยกย่องโดยกรมวิทยาศาสตร์และเทคโนโลยี ให้เป็นศูนย์กลางความเป็นเลิศในด้านเทคโนโลยีสารสนเทศและกระบวนการจัดการธุรกิจ ต่อมาในปี ค.ศ. 2012 บาโคโลดถูกจัดให้เป็นนครที่น่าอยู่ที่สุดในประเทศ จากการสำรวจของนิตยสารออนไลน์ iKwaderno โดยได้รับคะแนนมากถึง 85.183 คะแนน เหนือกว่านครอื่น ๆ อย่างดาเบา (84.80) Marikina (84.32) มากาตี (83.87) มะนิลา (83.35) ปูเวร์โตปรินเซซา (83.03) และเซบูซิตี (83.00) ในปี ค.ศ. 2017 บาโคโลดได้รับรางวัล "*สุดยอดนครต้นแบบแห่งฟิลิปปินส์*" โดยเดอะมะนิลาไทม์ บาโคโลดยังมีชื่อเสียงในด้านอาหารอย่างปีอายา และไก่ย่างต้นตำรับ

## ภูมิอากาศ



## เมืองพี่น้อง

บาโคโลดมีเมืองพี่น้องดังต่อไปนี้

### ในประเทศ
* ดูมากูเวเต จังหวัดเนโกรสโอเรียนตัล
* อีโลอีโลซิตี จังหวัดอีโลอีโล
* เลกาซปี จังหวัดอัลไบ
* นากา จังหวัดคามารีเนสซูร์
* มากาตี, มารีกีนา และปารานาเค เมโทรมะนิลา

### ระหว่างประเทศ
*  ซีงาราจา อินโดนีเซีย
*  อันดง และแทกู เกาหลีใต้
*  นครจีหลง ไต้หวัน
*  ลองบีช รัฐแคลิฟอร์เนีย สหรัฐ

## อ้างอิง

## แหล่งข้อมูลอื่น

*เว็บไซต์อย่างเป็นทางการ

หมวดหมู่:จังหวัดเนโกรสโอกซีเดนตัล
หมวดหมู่:เมืองในเขตคันลูรังคาบีซายาอัน
หมวดหมู่:เมืองท่าในประเทศฟิลิปปินส์
ขั้นตอนวิธีราบิน–คาร์ป

Rabin-Karp คือ อัลกอริทึมการจับคู่สตริงเป็นอัลกอริทึมที่สร้างขึ้นโดย Richard M. Karp และ Michael O. Rabin ที่ใช้เพื่อค้นหาชุดรูปแบบใด ๆ ในข้อความ สำหรับข้อความที่มีความยาว n และรูปแบบ p อัลกอริธึม Rabin Karp จะมีการหาค่าแฮชของรูปแบบสตริงย่อยปัจจุบันของข้อความ เนื่องจากเราจำเป็นต้องคำนวณค่าแฮชสำหรับสตริงย่อยทุกขนาด m ของข้อความเราต้องมีฟังก์ชันแฮช ฟังก์ชันแฮชที่แนะนำโดย Rabin และ Karp จะคำนวณค่าจำนวนเต็ม ค่าจำนวนเต็มสำหรับสตริงคือค่าตัวเลขของสตริง ตัวอย่างเช่นถ้าอักขระที่เป็นไปได้ทั้งหมดคือ 1 ถึง 10 ค่าตัวเลข "122" จะเป็น 122 จำนวนอักขระที่เป็นไปได้สูงกว่า 10 (256 โดยทั่วไป) และความยาวของรูปแบบอาจมีขนาดใหญ่ ดังนั้นค่าตัวเลขจึงไม่สามารถเก็บเป็นจำนวนเต็มได้ ดังนั้นค่าตัวเลขจะถูกคำนวณโดยใช้เลขคณิตแบบแยกส่วนเพื่อให้แน่ใจว่าค่าแฮชสามารถเก็บไว้ในตัวแปรจำนวนเต็ม

### ตัวอย่าง
Text : **A B C A B A**          Pattern : **A B A**      h(“ABA”) = 78

Text : **<u>A B C</u> A B A**         h(“ABC”) = 348 ≠ 78

Text : **A <u>B C A</u> B A**         h(“BCA”) = 519 ≠ 78

Text : **A B <u>C A B</u> A**         h(“CAB”) = 19 ≠ 78

Text : **A B C <u>A B A</u>**         h(“CAB”) = 78 ≠ 78

ดังนั้น Pattern จะอยู่ใน index 3 ของ Text

หมายเหตุ ค่าของแฮชเป็นเพียงตัวเลขสมมุติ

### การนำ Rabin-Karpไปใช้งานในภาษาPython
ตัวอย่างภาษาไพทอน
```python
def rabin_karp(text,pattern):
    
    p_len = len(pattern)
    p_hash = hash(pattern)

    for i in range(0, len(text) - (p_len - 1)):

    
        text_hash = hash(text[i:i + p_len])
        if text_hash == p_hash and text[i:i + p_len] == pattern:
            return True
    return False
```
เวลาเฉลี่ยที่ดีที่สุดของอัลกอริทึม Rabin-Karp คือ O (n + m) แต่เวลาที่แย่ที่สุดคือ O (nm) กรณีที่เลวร้ายที่สุดของอัลกอริทึม Rabin-Karp เกิดขึ้นเมื่ออักขระทั้งหมดของรูปแบบและข้อความเหมือนกับค่าแฮชของสตริงย่อยทั้งหมดของ txt [] ตรงกับค่าแฮชของ pat [] ตัวอย่างเช่น pat [] = "AAA" และ txt [] = "AAAAAAA"

### อ้างอิง
Rabin-Karp Algorithm on geeksforgeeks
รายการธงในประเทศลาว

หน้านี่แสดงรายชื่อธงประเภทต่างๆ ของ ประเทศลาว ในสมัยต่างๆ

## ธงชาติ

## ธงทหาร

## ธงในอดีต
### อาณาจักรล้านช้าง

### ธงพระอิสริยยศ

ลาว
หมวดหมู่:ธงในประเทศลาว
แมเมิน

[230px|thumb|ลักษณะของแมมเมินที่ถูกอธิบายไว้ในหนังสือ ''[นิรยภูมินุกรม*]]

*'แมเมิน** () หรือในภาษาฮีบรูว่า **มัมโมน''' () เป็นศัพท์ปรากฎในคัมภีร์ไบเบิลภาคพันธสัญญาใหม่ มีความหมายถึงเงิน สมบัติพัสถาน หรือสิ่งใดก็ตามที่แสดงถึงความมั่งคั่ง แต่ในสมัยกลาง แมเมินกลายเป็นตัวตนหนึ่งในฐานะเทพแห่งวัตถุสิ่งของ และบางครั้งก็ว่าเขาเป็นหนึ่งในเจ็ดเจ้านรกโดยถือเป็นตัวตนที่สะท้อน "โลภะ" อันเป็นหนึ่งในบาปเจ็ดประการ กวีชาวอังกฤษอย่างจอห์น มิลตัน เคยอธิบายไว้ในงานเขียนของเขาว่าแมเมินเป็นเทพตกสวรรค์ซึ่งให้ค่าสมบัติทางโลกเหนือสิ่งอื่นใด หนังสือนิรยภูมินุกรมระบุว่าแมเมินเป็นทูตจากนรกประจำประเทศอังกฤษ

## อ้างอิง

หมวดหมู่:ปิศาจ
กองทัพประชาชนโปแลนด์

**กองทัพประชาชนโปแลนด์** ( , LWP) มีรากฐานมาจากกองทัพโปแลนด์ตะวันออก (ค.ศ. 1943–1945) ได้มีการจัดระเบียบส่วนราชการ ยกสถานะขึ้นเป็นกองทัพ (ค.ศ. 1945–1989) ในสมัยรัฐบาลคอมมิวนิสต์ (สาธารณรัฐประชาชนโปแลนด์ ตั้งแต่ ค.ศ. 1952) ภายใต้การบังคับบัญชาชี้นำของสหพรรคแรงงานโปแลนด์. 

ชื่ออย่างเป็นทางการของกองทัพประชาชนโปแลนด์ในแต่ละสมัย มีดังต่อไปนี้: *Armia Polska w ZSRR* (กองทัพโปแลนด์ในสหภาพโซเวียต) ค.ศ. 1943–1944, *Wojsko Polskie* (กองกำลังโปแลนด์) และ *Siły Zbrojne Rzeczpospolitej Polskiej* (กองทัพสาธารณรัฐโปแลนด์) ค.ศ. 1944–1952 และ ตั้งแต่ ค.ศ. 1952 *Siły Zbrojne Polskiej Rzeczypospolitej Ludowej* (กองทัพสาธารณรัฐประชาชนโปแลนด์)

## อ้างอิง

หมวดหมู่:ประวัติศาสตร์ทางทหารของโปแลนด์
หมวดหมู่:ความสัมพันธ์โปแลนด์–สหภาพโซเวียต
ป
หมวดหมู่:สาธารณรัฐประชาชนโปแลนด์
หมวดหมู่:กองทัพที่ก่อตั้งในปี พ.ศ. 2486
หมวดหมู่:กองทัพที่สิ้นสุดในปี พ.ศ. 2532
โปแลนด์
ป
สงครามประชาชน

**สงครามประชาชน** () หรือเรียก **สงครามประชาชนยืดเยื้อ** เป็นยุทธศาสตร์การทหาร-การเมืองที่ผู้นำปฏิวัติคอมมิวนิสต์และการเมืองชาวจีน เหมา เจ๋อตง (ค.ศ. 1893–1976) พัฒนาขึ้นครั้งแรก มโนทัศน์เบื้องต้นคือการรักษาการสนับสนุนของประชาชนและล่อข้าศึกให้อยู่ลึกเข้ามาในชนบท (เป็นการยืดเส้นทางกำลังบำรุง) ที่ซึ่งประชาชนจะทำให้ข้าศึกหมดกำลังโดยการสงครามเคลื่อนที่และกองโจรผสมกัน คอมมิวนิสต์ใช้ยุทธศาสตร์ดังกล่าวต่อกองทัพจักรวรรดิญี่ปุ่นในสงครามโลกครั้งที่สองและรัฐบาลคอมมิวนิสต์ใช้ในสงครามกลางเมืองจีน

นักลัทธิเหมาใช้คำนี้เป็นยุทธศาสตร์การต่อสู้ปฏิวัติด้วยอาวุธระยะยาว หลังสงครามจีน–เวียดนาม ค.ศ. 1979 เติ้ง เสี่ยวผิงเลิกใช้สงครามประชาชนแล้วใช้ "สงครามประชาชนภายใต้ภาวะสมัยใหม่" แทน ซึ่งเปลี่ยนจากการพึ่งพาจำนวนพลเป็นเทคโยโลยีแทน ด้วยการรับ "สังคมนิยมที่มีลักษณะจีน" การปฏิรูปเศรษฐกิจขับเคลื่อนการลงทุนทางทหารและเทคโนโลยี นอกจากนี้ยังลดจำนวนกำลังพลและส่งเสริมความเป็นอาชีพแทน

เวียดกงใช้ยุทธศาสตร์สงครามประชาชนอย่างหนักในสงครามเวียดนาม ทั้งนี้ ไม่ควรสับสนระหว่างสงครามยืดเยื้อกับทฤษฎี "โฟโก" (foco) ที่เช เกบาราและฟีเดล กัสโตรใช้ในการปฏิวัติคิวบา ค.ศ. 1959

หมวดหมู่:การสงครามกองโจร
หมวดหมู่:ประวัติศาสตร์จีนสมัยสงครามเย็น
หมวดหมู่:ยุทธศาสตร์การทหาร
หมวดหมู่:อภิธานศัพท์ลัทธิเหมา
หมวดหมู่:สงครามแบ่งตามชนิด
ซันโฮเซเดอบูเวนาบิสตา (จังหวัดอันตีเก)

**ซันโฮเซเดอบูเวนาบิสตา**  (กินาไรอา: Banwa kang San Jose de Buenavista; ฮีลีไกโนน: Banwa sang San Jose de Buenavista; ) หรือเรียกสั้น ๆ ว่า **ซันโฮเซ** เป็นเทศบาลระดับที่ 1 และเป็นเมืองศูนย์กลางของจังหวัดอันตีเก ประเทศฟิลิปปินส์ ในปี ค.ศ. 2015 มีประชากร 62,534 คน เมืองแห่งนี้เคยใช้จัดงานกีฬาปาลาโรงปัมบันซา 2017

## อ้างอิง

## แหล่งข้อมูลอื่น

* 

หมวดหมู่:จังหวัดอันตีเก
หมวดหมู่:เมืองในเขตคันลูรังคาบีซายาอัน
ไอแซค ฮันนี

**ไอแซค ฮันนี** (เกิดวันที่ 6 มิถุนายน ค.ศ. 1993 ในคูมาซี) เป็นนักฟุตบอลอาชีพชาวกานา ปัจจุบันลงเล่นให้กับโปลิศ เทโรในไทยลีก 2

## อาชีพ
ฮันนีย้ายมาประเทศไทยในช่วงต้นปี ค.ศ. 2012 โดยเข้าร่วมสโมสรฟุตบอลบีอีซี-เทโรศาสนเป็นสโมสรแรก ต่อมาในปี ค.ศ. 2013 เขาถูกปล่อยยืมตัวให้กับสโมสรฟุตบอลจังหวัดสมุทรสงคราม เมื่อหมดสัญญายืมตัว เขาก็กลับสู่บีอีซี-เทโรศาสนอีกครั้ง แต่ในปี ค.ศ. 2014 ก็ถูกปล่อยยืมตัวให้กับสโมสรฟุตบอลแอร์ฟอร์ซ เซ็นทรัล

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวกานา
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลสมุทรสงคราม
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลอ่างทอง
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:บุคคลจากคูมาซี
หมวดหมู่:นักฟุตบอลชายชาวต่างชาติที่ค้าแข้งในประเทศไทย
อิจิฮาระ

**อิจิฮาระ** ( *Ichihara*) สามารถหมายถึง

* อิจิฮาระ (จังหวัดชิบะ), นครในจังหวัดชิบะ
* เจฟยูไนเต็ดอิจิฮาระชิบะ, สโมสรฟุตบอล
* อิจิฮาระ ทากะยูกิ, นักซูโม่
* ยูโกะ อิจิฮาระ, ตัวละคร
โรซัส (จังหวัดคาปิซ)

**โรซัส** เป็นนครระดับที่ 3 และเป็นเมืองศูนย์กลางของจังหวัดคาปิซ ประเทศฟิลิปปินส์ ในปี ค.ศ. 2015 มีประชากร 167,003 คน โดยก่อนหน้านี้ นครเคยเป็นเทศบาลมี่ชื่อว่า **คาปิซ** มาก่อน และสถาปนาเป็นนครเมื่อวันที่ 12 พฤษภาคม ค.ศ. 1951 โดยตั้งชื่อนครตามมานูเอล โรฮัส ประธานาธิบดีฟิลิปปินส์คนที่ 4

โรซัสเป็นศูนย์กลางของเกาะปาไนย์ ทั้งในด้านการศึกษา การค้า และเศรษฐกิจ นอกจากนี้ยังมีท้องทะเลที่อุดมสมบูรณ์ จนได้่รับฉายา "เมืองแห่งอาหารทะเลของฟิลิปปินส์" นครแห่งนี้ได้รับรางวัลนครที่สะอาดที่สุดในภูมิภาคคันลูรังคาบีซายาอัน ในงานประกวดความสะอาดและสิ่งแวดล้อมของ Gawad Pangulo sa Kapaligiran (GPK) และกรมสาธารณสุข (DOH) ยังจัดให้ที่นี่เป็นนครที่ปลอดยาสูบอย่างสมบูรณ์ นอกจากนี้ยังได้รับตราประทับเมืองที่ดูแลรักษาความสะอาดยอดเยี่ยมจากกรมการปกครองภายใน (DILG) และชนะเลิศสถานีตำรวจที่ดีที่สุดในภูมิภาค จัดอันดับโดยกรมตำรวจแห่งชาติฟิลิปปินส์

## ภูมิอากาศ



## เมืองพี่น้อง
### ในประเทศ
*  เกซอนซิตี เมโทรมะนิลา

### ระหว่างประเทศ
* San Bernardino รัฐแคลิฟอร์เนีย สหรัฐ
* กวม สหรัฐ
* Balıkesir ตุรกี

## อ้างอิง

## แหล่งข้อมูลอื่น

* Philippine Standard Geographic Code 
* Philippine census information 
* Sen. Jose Altavas
* เว็บไซต์อย่างเป็นทางการ 

หมวดหมู่:จังหวัดคาปิซ
หมวดหมู่:เมืองในเขตคันลูรังคาบีซายาอัน